open-index/open-wikipedia-markdown huggingface dataset:
NGC 6040

Ο **[[Νέος Γενικός Κατάλογος|NGC]] 6040** είναι σπειροειδής γαλαξίας ο οποίος απέχει περίπου 550 εκατομμύρια έτη φωτός από το Ηλιακό Σύστημα και βρίσκεται στον αστερισμό Ηρακλή. Ανακαλύφθηκε από τον αστρονόμο Εντουάρ Στεφάν (Édouard Stephan) στις 27 Ιουνίου 1870.

Ο NGC 6040 αλληλεπιδρά βαρυτικά με τον φακοειδή γαλαξία PGC 56942 με συνέπεια η μορφή του νότιο βραχίονά του να έχει αλλοιωθεί και να τείνει προς την κατεύθυνση του PGC 56942. Οι δύο γαλαξίες ανήκουν στο Σμήνος του Ηρακλή.

## Εξάντληση των αποθεμάτων υδρογόνου
Τα αποθέματα ουδέτερου (H I) υδρογόνου του NGC 6040 όπως και του PGC 56942 έχουν σχεδόν εξαντληθεί. Αυτό μπορεί να οφείλεται στο γεγονός πως καθώς οι γαλαξίες πλησίασαν στο Σμήνος του Ηρακλή αλληλεπίδρασαν με το περιβάλλον διαγαλαξιακό μέσο με συνέπεια να απολέσουν τα αποθέματα αερίων τους.

## Δείτε επίσης
* Arp 120
* Arp 272

## Παραπομπές


## Αναφορές

Κατηγορία:Σπειροειδείς γαλαξίες
Κατηγορία:Ηρακλής (αστερισμός)
Κατηγορία:Σμήνος του Ηρακλή
6040
56932
10165
Κατηγορία:Αλληλεπιδρώντες γαλαξίες
122
Αρμί Χανίων

Το  **Αρμί** (επίσημη ονομασία *Αρμίον*) είναι οικισμός της Τοπικής κοινότητας Κακοδικίου, της Δημοτικής ενότητας (τέως δήμου) Καντάνου, του Δήμου Καντάνου-Σελίνου, της Περιφερειακής ενότητας (τέως νομού) Χανίων, στην Περιφέρεια Κρήτης, σύμφωνα με το πρόγραμμα *Καλλικράτης*. Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Σελίνου του Νομού Χανίων, στο γεωγραφικό διαμέρισμα Κρήτης.

## Γεωγραφία
Το Αρμί είναι ορεινός οικισμός στο νοτιοδυτικό τμήμα του Νομού Χανίων. Βρίσκεται στο οροπέδιο της Καντάνου, πάνω στον επαρχιακό δρόμο Ταυρωνίτη-Παλαιοχώρας και σε μεσοσταθμικό υψόμετρο 420 μ.. Απέχει 64 χιλιόμετρα περίπου ΝΔ. των Χανίων.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίσθηκε το 1940 και προσαρτήθηκε στην Κοινότητα Κακοδικίου του Νομού Χανίων. Με το ΦΕΚ 244Α - 04/12/1997 αποσπάσθηκε από την Κοινότητα Κακοδικίου και προσαρτήθηκε στον Δήμο Καντάνου. Με το ΦΕΚ 87Α - 07/06/2010 αποσπάσθηκε από τον Δήμο Καντάνου και προσαρτήθηκε στον Δήμο Καντάνου-Σελίνου.

## Αξιοθέατα
*Ο Ναός του Αγίου Ιωάννη του Θεολόγου

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, εκδ. 1963 (ΠΛ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Οργανισμός εκδόσεων «Ελλάδα», χάρτες (εκδ. Βαρελάς)
* Περιοδικό *Διακοπές*, εκδ. Δ.Ο.Λ.,  2010
* Google Earth
* eetaa.gr

## Εξωτερικοί σύνδεσμοι
*https://ellinismos.gr/istoria-ellinismoy/topikes-istories/armi-chanion/

Κατηγορία:Χωριά της περιφερειακής ενότητας Χανίων
Κατηγορία:Δήμος Καντάνου - Σελίνου
Super Cup ποδοσφαίρου ανδρών Κύπρου 2014

Το **Super Cup ποδοσφαίρου ανδρών Κύπρου 2014** ήταν η 45η έκδοση του Super Cup Κύπρου. Στον αγώνα συμμετείχαν o πρωταθλητής Κύπρου, ΑΠΟΕΛ, και ο φιναλίστ του Κυπέλλου Κύπρου, Ερμής Αραδίππου (ο ΑΠΟΕΛ είχε κατακτήσει και το κύπελλο). Το παιχνίδι έγινε στο Στάδιο Αντώνης Παπαδόπουλος στη Λάρνακα.

Ο Ερμής κέρδισε τον αγώνα νικώντας τον ΑΠΟΕΛ με 2-1.

Ο αγώνας μεταδόθηκε τηλεοπτικά από τη CytaVision.

## Αγώνας

### Λεπτομέρειες

## Παραπομπές

## Πηγές
*

## Εξωτερικοί σύνδεσμοι
*

2014
Κατηγορία:Ποδόσφαιρο το 2014
Mantar

Οι **Mantar** *([[Τουρκικά|Τουρκικά:]] [[μανιτάρι]])* είναι σλατζ μέταλ μουσικό ντουέτο από το Αμβούργο, το οποίο σχηματίστηκε το 2012. Αποτελείται από τον Γερμανό ντράμερ Έρινκ Σακάρια και τον κιθαρίστα και τραγουδιστή Χάνο Κλένχαρντ. 

## Ιστορικό
Το ντουέτο σχηματίστηκε το 2012 από τον Έρινκ Σακάρια, ο οποίος είναι Γερμανός ντράμερ με τουρκική καταγωγή, και τον τραγουδιστή και κιθαρίστα Χάνο Κλένχαρντ. Και οι δύο ζούσαν στη Βρέμη προτού πάνε στο Αμβούργο. Το όνομα του συγκροτήματος σημαίνει *μανιτάρι* στα τουρκικά. Το 2014 κυκλοφόρησαν το πρώτο άλμπουμ τους, *Death by Burning,* με την Svart Records. Το 2016 υπέγραψαν συμβόλαιο με τη Nuclear Blast και κυκλοφόρησαν το δεύτερο άλμπουμ, *Ode to the Flame.* Το 2018 κυκλοφόρησαν το τρίτο άλμπουμ, *The Modern Art of Setting Ablaze,* το οποίο κορυφώθηκε στο #7 των Γερμανικών τσαρτ. Το 2020 κυκλοφόρησαν το άλμπουμ διασκευή *Grungetown Hooligans II.* Το 2022 το *Pain Is Forever and This Is the End,* το οποίο έφτασε στο #2 στη Γερμανία*.*

## Μέλη

* Έρινκ Σακάρια – ντραμς, τραγούδι (2012-σήμερα)
* Χάνο Κλένχαρντ – τραγούδι, κιθάρα (2012-σήμερα)

## Δισκογραφία

### Άλμπουμ

* *Death by Burning* (2014)
* *St. Pauli Sessions* (2016, εκτός δισκογραφικής)
* *Ode to the Flame* (2016)
* *The Modern Art of Setting Ablaze* (2018)
* *Grungetown Hooligans II* (2020, διασκευή)
* *Pain Is Forever and This Is the End* (2022)

## Παραπομπές


Κατηγορία:Γερμανικά heavy metal συγκροτήματα
Περιβαλλοντικές επιπτώσεις της αιολικής ενέργειας

thumb|Εκπομπές αερίων του θερμοκηπίου ανά πηγή ενέργειας. Η αιολική ενέργεια είναι μία από τις πηγές με τις λιγότερες εκπομπές αερίων του θερμοκηπίου.
thumb|Οι συγκρούσεις με ανεμογεννήτριες είναι μια μικρή αιτία θνησιμότητας πτηνών σε σύγκριση με άλλες ανθρώπινες αιτίες.
Τα **[[Αιολικό πάρκο|αιολικά πάρκα]] μπορεί να έχουν σημαντικές επιπτώσεις στο τοπίο**, καθώς συνήθως πρέπει να εξαπλωθούν σε μεγαλύτερη έκταση από άλλους σταθμούς παραγωγής ενέργειας και πρέπει να κατασκευαστούν στην άγρια φύση και σε αγροτικές περιοχές, γεγονός που μπορεί να οδηγήσει σε "εκβιομηχάνιση της υπαίθρου". Συγκρούσεις λαμβάνουν χώρα ιδίως σε γραφικά τοπία με ή χωρίς πολιτιστική σημασία.

Οι ανεμογεννήτριες, όπως και πολλές άλλες ανθρώπινες δραστηριότητες και κτίρια, αυξάνουν επίσης το ποσοστό θανάτου των πτηνών, όπως τα πουλιά και οι νυχτερίδες. Μια σύνοψη των υφιστάμενων μελετών χωροθέτησης που καταρτίστηκε το 2010 από τον Εθνικό Συντονιστικό Συνεργατικό Αιολικό Οργανισμό των ΗΠΑ εντόπισε λιγότερους από 14 και συνήθως λιγότερους από τέσσερις θανάτους πτηνών ανά εγκατεστημένο μεγαβάτ ετησίως, αλλά μεγαλύτερη διακύμανση στον αριθμό των θανάτων νυχτερίδων. Όπως και άλλες έρευνες, κατέληξε στο συμπέρασμα ότι ορισμένα είδη (π. χ. μεταναστευτικές νυχτερίδες και ωδικά πτηνά) είναι γνωστό ότι βλάπτονται περισσότερο από άλλα και ότι παράγοντες όπως η χωροθέτηση των ανεμογεννητριών μπορεί να είναι σημαντικοί.

Οι ανεμογεννήτριες παράγουν επίσης θόρυβο, ο οποίος σε απόσταση 300 μέτρων (980 πόδια) μπορεί να είναι περίπου 45 ντεσιμπέλ- ωστόσο, σε απόσταση 1,5 χιλιομέτρου, οι περισσότερες ανεμογεννήτριες γίνονται μη ακουστές. Ο δυνατός ή επίμονος θόρυβος αυξάνει το άγχος, το οποίο μπορεί στη συνέχεια να οδηγήσει σε ασθένειες. Σύμφωνα με έρευνα, εξαιτίας της τοποθέτησής τους, τα δεδομένα από την παρακολούθηση δύο ομάδων αναπτυσσόμενων χηνών αποκάλυψαν σημαντικά χαμηλότερο σωματικό βάρος και υψηλότερες συγκεντρώσεις μιας ορμόνης του στρες στο αίμα της πρώτης ομάδας χηνών που βρισκόταν σε απόσταση 50 μέτρων σε σύγκριση με μια δεύτερη ομάδα που βρισκόταν σε απόσταση 500 μέτρων από την ανεμογεννήτρια.

## Παραπομπές


Κατηγορία:Αιολική ενέργεια
Κατηγορία:Αιολικά πάρκα
Super Cup ποδοσφαίρου ανδρών Κύπρου 2015

Το **Super Cup ποδοσφαίρου ανδρών Κύπρου 2015** ήταν η 46η έκδοση του Super Cup Κύπρου. Στον αγώνα συμμετείχαν o πρωταθλητής Κύπρου, ΑΠΟΕΛ, και η φιναλίστ του Κυπέλλου Κύπρου, ΑΕΛ (ο ΑΠΟΕΛ είχε κατακτήσει και το κύπελλο). Το παιχνίδι έγινε στο Νέο Γ.Σ.Π. στη Λευκωσία.

Ο αγώνας στην κανονική διάρκεια του ολοκληρώθηκε ισόπαλος 0-0. Δεν ακολούθησε παράταση αλλά απευθείας η διαδικασία των πέναλτι. Η ΑΕΛ κέρδισε με 4-3.

Ο αγώνας μεταδόθηκε τηλεοπτικά από τη CytaVision.

## Αγώνας

### Λεπτομέρειες

## Παραπομπές

## Πηγές
*

## Εξωτερικοί σύνδεσμοι
*

2015
Κατηγορία:Ποδόσφαιρο το 2015
Αχιλλέας Δημητριάδης

Ο **Αχιλλέας Δημητριάδης** (Λευκωσία, 1961) είναι Ελληνοκύπριος νομικός, ο οποίος αποτελεί έναν από του 12 υποψήφιους προέδρους στις Κυπριακές Προεδρικές Εκλογές του 2023. 

Είναι υιός του Λέλλου Δημητριάδη, ο οποίος διετέλεσε Δήμαρχος Λευκωσίας και βουλευτής στην Εκλογική Περιφέρεια Λευκωσίας εκλεγμένος με το Πατριωτικό Μέτωπο. 

## Επαγγελματική Διαδρομή
Την περίοδο 2002-2006 διετέλεσε μέλος του Δικτύου Ανεξάρτητων Εμπειρογνωμόνων της Ε.Ε για τα Θεμελιώδη Δικαιώματα. 

Από το 2007 μέχρι το 2009 ήταν πρόεδρος του Κυπρο-Αμερικανικού Επιχειρηματικού Συνδέσμου (CY.A.B.A). 

Μεταξύ 2015-2022 ήταν Πρόεδρος της Επιτροπής Ανθρωπίνων Δικαιωμάτων του Δικηγορικού Συλλόγου Κύπρου.  

Από το 2018 είναι πρόεδρος του Ταμείου Προνοίας της Σχολής Κωφών. 

## Πολιτική διαδρομή
Τον Φεβρουάριο του 2022, εξήγγειλε επίσημα την ανεξάρτητη υποψηφιότητά του για τις Κυπριακές Προεδρικές Εκλογές του 2023. 

## Παραπομπές


Κατηγορία:Κύπριοι νομικοί
Super Cup ποδοσφαίρου ανδρών Κύπρου 2016

Το **Super Cup ποδοσφαίρου ανδρών Κύπρου 2016** ήταν η 47η έκδοση του Super Cup Κύπρου. Στον αγώνα συμμετείχαν o πρωταθλητής Κύπρου, ΑΠΟΕΛ, και ο κυπελλούχος Κύπρου, Απόλλων. Το παιχνίδι έγινε στο Νέο Γ.Σ.Π. στη Λευκωσία.

Ο Απόλλωνας κέρδισε τον αγώνα νικώντας τον ΑΠΟΕΛ με 2-1. 

Ο αγώνας μεταδόθηκε τηλεοπτικά από το Sigma. Ο αγώνας ήταν αφιερωμένος στους δασοπυροσβέστες Μάριο Αριστοτέλους και Ανδρέα Σοφοκλέους που έχασαν τη ζωή σε μεγάλη πυρκαγιά στην περιοχή Σολέας.

## Αγώνας

### Λεπτομέρειες

## Παραπομπές

## Πηγές
*

## Εξωτερικοί σύνδεσμοι
*

2016
Κατηγορία:Ποδόσφαιρο το 2016
Super Cup ποδοσφαίρου ανδρών Κύπρου 2018

Το **Super Cup ποδοσφαίρου ανδρών Κύπρου 2018** ήταν η 49η έκδοση του Super Cup Κύπρου. Στον αγώνα συμμετείχαν o πρωταθλητής Κύπρου, ΑΠΟΕΛ, και η κυπελλούχος Κύπρου, ΑΕΚ. Το παιχνίδι έγινε στο Στάδιο Αντώνης Παπαδόπουλος στη Λάρνακα.

Ο αγώνας στην κανονική διάρκεια του ολοκληρώθηκε ισόπαλος 1-1. Δεν ακολούθησε παράταση αλλά απευθείας η διαδικασία των πέναλτι. Η ΑΕΚ κέρδισε με 4-1, όπως προνοούσε η προκήρυξη.

Ο αγώνας μεταδόθηκε τηλεοπτικά από τον Alpha.

## Αγώνας

### Λεπτομέρειες

## Παραπομπές

## Πηγές
*

## Εξωτερικοί σύνδεσμοι
*

2018
Κατηγορία:Ποδόσφαιρο το 2018
Ουίλις Ριντ

Ο **Ουίλις Ριντ** (*Willis Reed*, 25 Ιουνίου 1942 – 21 Μαρτίου 2023) ήταν Αμερικανός διεθνής καλαθοσφαιριστής. 

Αγωνίστηκε σε όλη την καριέρα του στο NBA στους Νιου Γιορκ Νικς στη θέση του σέντερ και κατέκτησε δύο πρωταθλήματα. Ήταν πολυτιμότερος παίκτης του πρωταθλήματος το 1970,   χρονιά που κατέκτησε τον τίτλο, ενώ ήταν  πολυτιμότερος παίκτης και των τελικών. Αποχώρησε από την ενεργό δράση σε ηλικία 32 ετών λόγω τραυματισμών. Συμπεριλήφθηκε στις ομάδες της 50ης και 75ης επετείου του NBA. Μετά την αποχώρησή του από την ενεργό δράση ακολούθησε προπονητική σταδιοδρομία. Απεβίωσε στις 21 Μαρτίου 2023.

## Τίτλοι και διακρίσεις

* Αμερικανικό Πρωτάθλημα Καλαθοσφαίρισης (1963)
* 2 × Πρωτάθλημα NBA (1970, 1973)
* Πολυτιμότερος παίκτης (1970) 
* 2 × Πολυτιμότερος παίκτης των τελικών του NBA (1970, 1973)
* 7 × NBA All-Star (1965 –  1971)
* MVP του NBA All-Star Game (1970)
* Πρώτη ομάδα All-NBA (1970)
* 4 × Δεύτερη ομάδα NBA (1967, 1968, 1969, 1971)
* Καλύτερη αμυντική ομάδα ΝΒΑ (1970)
* Ρούκι της χρονιάς (1965)
* Καλύτερη ομάδα ρούκι (1965)
* Επετειακή ομάδα NBA: 50 και 75 χρόνων

### Παραπομπές


## Εξωτερικοί σύνδεσμοι
* Αναλυτικά στατιστικά καριέρας
* Willis Reed 

 

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
Κατηγορία:Καλαθοσφαιριστές Νιου Γιορκ Νικς
Κατηγορία:Καλαθοσφαιριστές All-Star Game (NBA)
Κατηγορία:Εισαχθέντες στο Naismith Memorial Basketball Hall of Fame
Κατηγορία:Σέντερ
Ερλ Μονρό

Ο **Βέρνον «Ερλ» Μονρό** (*Vernon "Earl" Monroe*, γεννήθηκε 21 Νοεμβρίου 1944) είναι Αμερικανός πρώην  καλαθοσφαιριστής, που θεωρείται ένας από τους καλύτερους χειριστές της μπάλας στην ιστορία του αθλήματος. Αγωνίστηκε για 13 χρόνια στο NBA και ήταν πρωταθλητής με τους Νιου Γιορκ Νικς το 1973 δημιουργώντας ένα εξαιρετικό δίδυμο στους γκαρντ με τον Ουόλτ Φρέιζερ. Συμπεριλήφθηκε στις ομάδες της 50ης και 75ης επετείου του NBA.

## Τίτλοι και διακρίσεις

* Πρωτάθλημα NBA (1973)
* 4 × NBA All-Star (1969, 1971, 1975, 1977)
* Πρώτη ομάδα All-NBA (1969)
* 4 × Δεύτερη ομάδα NBA (1967, 1968, 1969, 1971)
* Ρούκι της χρονιάς (1968)
* Καλύτερη ομάδα ρούκι (1968)
* Επετειακή ομάδα NBA: 50 και 75 χρόνων

## Παραπομπές


## Εξωτερικοί σύνδεσμοι
*  
* Αναλυτικά στατιστικά καριέρας  
* Vernon "Earl" Monroe 

 

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
Κατηγορία:Καλαθοσφαιριστές Νιου Γιορκ Νικς
Κατηγορία:Καλαθοσφαιριστές Ουάσινγκτον Ουίζαρντς
Κατηγορία:Καλαθοσφαιριστές All-Star Game (NBA)
Κατηγορία:Εισαχθέντες στο Naismith Memorial Basketball Hall of Fame
Κατηγορία:Σούτινγκ γκαρντ
Κατηγορία:Πόιντ γκαρντ
Αλμπέρτο Αμπάλδε

Ο **Αλμπέρτο Αμπάλδε Δίαθ** (Φερόλ, 15 Δεκεμβρίου 1995) είναι Ισπανός επαγγελματίας διεθνής καλαθοσφαιριστής. Με ύψος 2.02μ. αγωνίζεται ως σμολ φόργουορντ στη Ρεάλ Μαδρίτης του Πρωταθλήματος Ισπανίας και της Ευρωλίγκα. Έχει εμπειρία στις εθνικές ομάδες της Ισπανίας εφήβων και νέων ανδρών, έχοντας κατακτήσει το χάλκινο και το ασημένιο μετάλλιο σε διεθνείς εθνικές διοργανώσεις.  Αγωνίστηκε στους Θερινούς Ολυμπιακούς Αγώνες του 2020.

## Σταδιοδρομία
Αφού έπαιξε στη νεανική ομάδα της Ζοβεντούτ Μπανταλόνα, ο Αμπάλδε έκανε την πρώτη εμφάνισή του με την πρώτη ομάδα το 2013. Εκείνη τη χρονιά, έγινε ο Πολυτιμότερος Παίκτης (MVP) του τελικού του Nike International Junior Tournament, όπου η Ζοβεντούτ Μπανταλόνα κέρδισε την Μπαρτσελόνα στον τελικό.

Το ΝΒΑ δημοσίευσε έναν κατάλογο σημειώνοντας ότι ο Αμπάλδε είχε εισέλθει στο ντραφτ του 2015 του NBA στα τέλη Απριλίου του 2015.

Στις 17 Αυγούστου 2016, ο Αμπάλδε υπέγραψε τετραετές συμβόλαιο με τη Βαλένθια Μπάσκετ, η οποία τον έδωσε δανεικό μία ακόμη χρονιά στην ομάδα της Μπανταλόνα.

Στις 21 Ιουλίου 2020, ο Αμπάλδε και η Βαλένθια χώρισαν επίσημα τους δρόμους, μετά την εξαγορά της ρήτρας του. Αργότερα την ίδια ημέρα, υπέγραψε ένα επικερδές πενταετές συμβόλαιο με την ισχυρή Ρεάλ Μαδρίτης της Ευρωλίγκα.

## Τίτλοι-Διακρίσεις

### Συλλογικοί

#### [[Βαλένθια Μπάσκετ|Βαλένθια]]

* EuroCup (2019)

#### [[Ρεάλ Μαδρίτης]]

* Ευρωλίγκα (2023)
* 3x Πρωτάθλημα Ισπανίας (2022, 2024, 2025)
* Κύπελλο Ισπανίας (2024)
* 4x Σούπερ Καπ Ισπανίας (2020, 2021, 2022, 2023)

## Σημειώσεις

## Βιβλιογραφικές αναφορές

## Εξωτερικοί σύνδεσμοι
* 

Κατηγορία:Ισπανοί καλαθοσφαιριστές
Κατηγορία:Σμολ φόργουορντ
Κατηγορία:Καλαθοσφαιριστές Βαλένθια
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές Μπανταλόνα
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές στους Θερινούς Ολυμπιακούς Αγώνες 2020
Πολ Αράιζιν

Ο **Πολ Τζόζεφ Αράιζιν** (*Paul Joseph Arizin*, 9 Απριλίου 1928 – 12 Δεκεμβρίου 2006) ήταν Αμερικανός καλαθοσφαιριστής, που αγωνιζόταν ως σμολ φόργουορντ. Σε όλη τη σταδιοδρομία του στο NBA ήταν μέλος των Φιλαδέλφεια Ουόριορς από το 1950 έως το 1962. γειά Ήταν δύο φορές πρώτος σκόρερ του πρωταθλήματος. Αποχώρησε με το τρίτο υψηλότερο σύνολο πόντων καριέρας (16.266 και μέσο όρο 22,8 πόντους) στην μέχρι τότε ιστορία του ΝΒΑ και συμπεριλήφθηκε στις ομάδες της 25ης, 50ης και 75ης επετείου του πρωταθλήματος.

## Τίτλοι και διακρίσεις

* Πρωταθλητής NBA (1956)
* 10 × NBA All-Star (1951, 1952, 1955 - 1962)
* MVP του NBA All-Star Game (1952)
* 3 × Πρώτη ομάδα All-NBA (1952, 1956, 1957)
* Δεύτερη ομάδα NBA (1959)
* 2 × πρώτος σκόρερ ΝΒΑ (1952, 1957)
* Επετειακή ομάδα NBA: 25, 50 και 75 χρόνων 
* Πολυτιμότερος παίκτης της EBA (1963)
* Πρωταθλητής EBA (1964)
* Consensus first-team All-American (1950)
* Κορυφαίος σκόρερ χρονιάς NCAA (1950)

## Παραπομπές


## Εξωτερικοί σύνδεσμοι
* Αναλυτικά στατιστικά καριέρας 
* Paul J. Arizin 

  

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
Κατηγορία:Καλαθοσφαιριστές Γκόλντεν Στέιτ Ουόριορς
Κατηγορία:Καλαθοσφαιριστές All-Star Game (NBA)
Κατηγορία:Εισαχθέντες στο Naismith Memorial Basketball Hall of Fame 
Κατηγορία:Σμολ φόργουορντ
Super Cup ποδοσφαίρου ανδρών Κύπρου 2019

Το **Super Cup ποδοσφαίρου ανδρών Κύπρου 2019** ήταν η 50η έκδοση του Super Cup Κύπρου. Στον αγώνα συμμετείχαν o πρωταθλητής Κύπρου, ΑΠΟΕΛ, και η κυπελλούχος Κύπρου, ΑΕΛ. Το παιχνίδι έγινε στο Στάδιο Αντώνης Παπαδόπουλος στη Λάρνακα.

Ο ΑΠΟΕΛ κέρδισε τον αγώνα νικώντας την ΑΕΛ με 1-0.

Ο αγώνας μεταδόθηκε τηλεοπτικά από τον Alpha. Ο αγώνας ήταν αφιερωμένος στη μνήμη του πρώην Προέδρου της Κυπριακής Δημοκρατίας Δημήτρη Χριστόφια.

## Αγώνας

### Λεπτομέρειες

## Παραπομπές

## Πηγές
*

## Εξωτερικοί σύνδεσμοι
*

2019
Κατηγορία:Ποδόσφαιρο το 2019
Καθεδρικός Ναός της Αγίας Αγνής (Κιότο)

Ο **Καθεδρικός Ναός της Αγίας Αγνής** (日本聖公会聖アグネス教会) είναι χριστιανική Αγγλικανική εκκλησία, που βρίσκεται στο Κιότο της Ιαπωνίας.

## Περισσότερες πληροφορίες
Ο Καθεδρικός Ναός της Αγίας Αγνής κατασκευάστηκε το 1898 στο Κιότο και είναι μία από τις παλαιότερες εκκλησίες του Κιότο. Ο Δήμος του Κιότο την έχει ανακηρύξει την 1 Ιουνίου 1985 ως σημαντική πολιτιστική περιουσία.Ο ναός ανήκει στην Ιαπωνική Αγγλικανική επισκοπή του Κιότο. Αρχικά ονομαζόταν Καθεδρικός Ναός της Αγίας Τριάδας του Κιότο και μετονομάστηκε σε Καθεδρικός Ναός της Αγίας Αγνής το 1923. Η εκκλησία κατασκευάστηκε σύμφωνα με τα σχέδια του Αμερικανού αρχιτέκτονα Τζέιμς Μακ Ντόναλντ Γκάρντινερ και είναι γοτθικού ρυθμού. Η εκκλησία διαθέτει τρία κλίτη και ένα τριώροφο καμπαναριό. Στην εκκλησία υπάρχουν πάνω από 30 υαλογραφήματα συμπεριλαμβανομένης της ροζέτας, που βρίσκεται στο δυτικό μέρος του ναού.

Κατά τη διάρκεια του Β' Παγκοσμίου Πολέμου, επιτάχθηκε από τον Αυτοκρατορικό Ιαπωνικό Στρατό και χρησιμοποιήθηκε ως χώρος αποθήκευσης προμηθειών. Μετά τον Β' Παγκόσμιο Πόλεμο, η εκκλησία της Αγίας Αγνής έγινε ο καθεδρικός ναός για την Επισκοπή του Κιότο και το παρεκκλήσι για το σχολείο Θηλέων της Αγίας Αγνής.

Στο ναό διεξάγεται Θεία Λειτουργία τις Κυριακές στα Αγγλικά, μια συνήθεια που ξεκίνησε από τους Αγγλόφωνους Συμμαχικούς στρατιώτες μετά τον Β' Παγκόσμιο Πόλεμο.

## Παραπομπές


Κατηγορία:Εκκλησίες στην Ιαπωνία
Αρνικό Λασιθίου

Το **Αρνικό** (επίσημη ονομασία *Αρνικόν*) είναι οικισμός της κοινότητας Σταυρωμένου, του δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης.
## Γεωγραφία
Το Αρνικό είναι πεδινός οικισμός στο ανατολικό τμήμα του νομού Λασιθίου. Βρίσκεται στις βορειοδυτικές παρυφές της κορυφής «Πρινιάς» (803 μ.) και κοντά στην επαρχιακή οδό Σητείας-Καρυδίου, νότια της Σητείας και σε μέσο σταθμικό υψόμετρο 210. Απέχει 75 χλμ. περίπου Α. του Αγίου Νικολάου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Σητείας του νομού Λασιθίου. Το 1933 προσαρτήθηκε στην κοινότητα Σταυρωμένου. Με το ΦΕΚ 244Α - 04/12/1997 αποσπάστηκε από την κοινότητα Σταυρωμένου και προσαρτήθηκε στον δήμο Σητείας. 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάννικα, 1996 (ΠΛ)
*Εγκυκλοπαίδεια Πάπυρος Λαρούς, 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Χωριά της περιφερειακής ενότητας Λασιθίου
Κατηγορία:Δήμος Σητείας
Αρπακιά Καρδίτσας

Η **Αρπακιά** είναι οικισμός της τοπικής κοινότητας Δρακότρυπας, της δημοτικής ενότητας και δήμου Μουζακίου, της περιφερειακής ενότητας (τέως νομού) Καρδίτσας, στην περιφέρεια Θεσσαλίας, σύμφωνα με το πρόγραμμα *Καλλικράτης*. 
## Γεωγραφία
Η Αρπακιά είναι ορεινός οικισμός στο βορειοδυτικό τμήμα του νομού Καρδίτσας. Βρίσκεται στην περιοχή του Μουζακίου, στις ανατολικές πλαγιές της κορυφής «Τσουγκανάκι» (1.155 μ.) της νότιας Πίνδου και στις όχθες του ρέματος Πάμισου, σε μέσο σταθμικό υψόμετρο 410 μέτρων. Απέχει περίπου 48 χιλιόμετρα Δ. ΒΔ. της Καρδίτσας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Δρακότρυπας του νομού Καρδίτσας. Με το ΦΕΚ 244Α - 04/12/1997 αποσπάστηκε από την κοινότητα και προσαρτήθηκε στον δήμο Μουζακίου.
## Παραπομπές

## Πηγές
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Κορφές», τ. 93, εκδ. ΕΟΣ Αχαρνών 
*Google Earth
*eetaa.gr

 

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Μουζακίου
Super Cup ποδοσφαίρου ανδρών Κύπρου 2021

Το **Super Cup ποδοσφαίρου ανδρών Κύπρου 2021** ήταν η 51η έκδοση του Super Cup Κύπρου. Στον αγώνα συμμετείχαν η πρωταθλήτρια Κύπρου, Ομόνοια, και η κυπελλούχος Κύπρου, Ανόρθωση. Το παιχνίδι έγινε στο Νέο Γ.Σ.Π. στη Λευκωσία.

Ο αγώνας στην κανονική διάρκεια του ολοκληρώθηκε ισόπαλος 1-1. Δεν ακολούθησε παράταση αλλά απευθείας η διαδικασία των πέναλτι. Η Ομόνοια κέρδισε με 3-2.

Ο αγώνας μεταδόθηκε τηλεοπτικά από τον Alpha.

## Αγώνας

### Λεπτομέρειες

## Παραπομπές

## Πηγές
*

## Εξωτερικοί σύνδεσμοι
*
*Τα στιγμιότυπα του αγώνα

2021
Κατηγορία:Ποδόσφαιρο το 2021
Ντέβεντερ

Το **Ντέβεντερ** (ολλανδικά: *Deventer* ) είναι πόλη και δήμος στην επαρχία Οφεράισσελ της Ολλανδίας. Η πόλη το 2020 είχε 100.913 κατοίκους. Η πόλη είναι κτισμένη στην ανατολική όχθη του ποταμού Άισσελ, στην συμβολή του με τον Σχίπμπεεκ.

## Ιστορικά στοιχεία
Το Ντέβεντερ είναι μια από τις παλαιότερες πόλεις της Ολλανδίας. Το μέρος αναφέρεται ήδη σε πηγές του 9ου αιώνα της Επισκοπής της Ουτρέχτης. Σε ένα χάρτη του 877 μ.Χ. αναφέρεται το Daventre portu (το λιμάνι του Ντέβεντερ). Το 952 μ.Χ., το Ντέβεντερ αναφέρεται ως πόλη σε πιστοποιητικό του βασιλιά Όθωνα Α΄. Αφού ο τόπος είχε αποκτήσει όλο και περισσότερα δικαιώματα και προνόμια με την πάροδο του χρόνου, έλαβε τα δημοτικά εδάφη από τον αυτοκράτορα Ερρίκο Ε' το 1123. Αυτή θεωρείται από τους ιστορικούς ως η στιγμή που ο Ντέβεντερ απέκτησε δικαιώματα πόλης. 

Η πόλη αποτελούσε μέλος της Χανσεατικής Ένωσης. Στην πόλη γεννήθηκε το 1340 ο Χερτ Χρόοτ, ο οποίος εγκαθίδρυσε στην πόλη την αδελφότητα κοινής ζωής (Fratres Vitae Communis), μια καθολική αδελφότητα. Στην πόλη λειτουργούσε λατινική σχολή, στην οποία σπούδασε ο Έρασμος. Το 1528 έγινε γυμνάσιο. Η εμπορική δραστηριότητα στην πόλη μειώθηκε τον 16ο-17ο αιώνα εξαιτίας των εμπορικών και θρησκευτικών πολέμων. To 1672 η πόλη παραδόθηκε στον γαλλο-γερμανικό στρατό, κατά τη διάρκεια του Γαλλο-ολλανδικού πολέμου, ύστερα από σύντομη πολιορκία. Τον 19ο αιώνα η πόλη έγινε βιομηχανικό κέντρο, με σιδηρουργίες, ταπητουργίες και υφαντουργίες. Η πόλη βομβαρδίστηκε το 1944 και το 1945, καθώς σε αυτό βρισκόταν σημαντική σιδηροδρομική γέφυρα που ένωνε το Άμστερνταμ με τις γερμανικές πόλεις. Στον τελευταίο βομβαρδισμό φωτιά ξέσπασε σε αποθήκη η οποία επεκτάθηκε στο διπλανό γηροκομείο. Οι Γερμανοί κατακτητές άφησαν τους πυροσβέστες να σβήσουν μόνο την αποθήκη, με αποτέλεσμα 20 ηλικιωμένοι να καούν.

## Αξιοθέατα
Υπάρχουν τρεις εκκλησίες ιδιαίτερου ενδιαφέροντος: η Μεγάλη Εκκλησία (Groote Kerk), αφιερωμένη στον Άγιο Λεβουίνο, η οποία χρονολογείται από το 1334, και καταλαμβάνει τη θέση μιας παλαιότερης κατασκευής από την οποία παραμένει η κρύπτη του 11ου αιώνα· η Ρωμαιοκαθολική Μπρούντερκερκ (Broederkerk) ή Εκκλησία των Αδελφών, που περιέχει μεταξύ των λειψάνων της τρία αρχαία ευαγγέλια που λέγεται ότι γράφτηκαν από τον Άγιο Λεβουίνο (Lebwin), τον Άγγλο απόστολο των Φριζίων και των Βεστφαλών (π. περ. 773)· και η Μπέρχκερκ (Bergkerk), καθαγιασμένη το 1206, η οποία έχει δύο υστερορωμανικούς πύργους. Το δημαρχείο (1693) περιέχει έναν αξιόλογο πίνακα του δημοτικού συμβουλίου του Τέρμπουργκ. Στην πλατεία Μπρινκ βρίσκεται το παλιό ζυγιστήριο (waag), που χτίστηκε το 1528, με μεγάλη εξωτερική σκάλα (1644). Το ζυγιστήριο σήμερα στεγάζει το μουσείο της πόλης του Ντέβεντερ.

## Αδελφοποιήσεις
Το Ντέβεντερ έχει αδελφοποιηθεί με:
*  Άρνσμπεργκ, Γερμανία (από το 1956)
*  Λόντον, Καναδάς
*  Σίμπιου, Ρουμανία (από το 2007)
*  Τάρτου, Εσθονία

## Παραπομπές


## Εξωτερικοί σύνδεσμοι

* Η ιστοσελίδα του δήμου

κατηγορία:Πόλεις της Ολλανδίας
Κατηγορία:Οφερέισελ
Κατηγορία:Μέλη της Χανσεατικής Ένωσης
Ασπίδα ΚΟΠ 1990

Η **Ασπίδα ΚΟΠ 1990** ήταν η 21η έκδοση του Super Cup Κύπρου. Στον αγώνα συμμετείχαν ο πρωταθλητής Κύπρου, ΑΠΟΕΛ, και η κυπελλούχος Κύπρου, Νέα Σαλαμίνα.

Η ασπίδα ονομάστηκε **Ασπίδα Ανεξαρτησίας** επειδή ήταν αφιερωμένη στα 30 χρόνια της Κυπριακής Δημοκρατίας.

Η Νέα Σαλαμίνα κέρδισε τον αγώνα, νικώντας το ΑΠΟΕΛ με 1-0.

## Αγώνας

### Λεπτομέρειες

## Παραπομπές

## Βιβλιογραφία
*

1990
Κατηγορία:Ποδόσφαιρο το 1990
Παγκόσμιο Πρωτάθλημα Στίβου 2022 – 800 μέτρα ανδρών

Τα **[[Δρόμος 800 μέτρων|800 μέτρα]] ανδρών** στο Παγκόσμιο Πρωτάθλημα Στίβου 2022 πραγματοποιήθηκαν στο Χέιγουορντ Φιλντ στις 20, 21 και 23 Ιουλίου.

## Ρεκόρ

## Πρόγραμμα
Το πρόγραμμα είναι σε τοπική ώρα (UTC-7)

## Αποτελέσματα
### Σειρές
### Ημιτελικοί
### Τελικός

## Παραπομπές

800 Αν
Παγκόσμιο Πρωτάθλημα Στίβου 2022 – Άλμα εις τριπλούν ανδρών

Το **[[άλμα εις τριπλούν]] ανδρών** στο Παγκόσμιο Πρωτάθλημα Στίβου 2022 πραγματοποιήθηκε στο Χέιγουρντ Φιλντ στις 21 και 23 Ιουλίου.

## Ρεκόρ

## Πρόγραμμα
Το πρόγραμμα είναι σε τοπική ώρα (UTC-7)

## Αποτελέσματα
### Προκριματικός γύρος

### Τελικός

## Παραπομπές

Α Τριπλουν Αν
Ελντοράντο (Μισιόνες)

Το **Ελντοράντο** () είναι πόλη στο κεντροβορειοανατολικό τμήμα της επαρχίας Μισιόνες της Αργεντινής. Έχει 65.500 κατοίκους σύμφωνα με υπολογισμό του 2019 και είναι η πρωτεύουσα του νομού Ελντοράντο. Βρίσκεται στις αριστερές (ανατολικές) όχθες του ποταμού Παρανά, στην Εθνική Οδό 12, περίπου 100 χλμ. από τους καταρράκτες Ιγκουασού και 206 χλμ. από την επαρχιακή πρωτεύουσα Ποσάδας, στα σύνορα Αργεντινής-Παραγουάης.

Το Ελντοράντο ιδρύθηκε στις 29 Σεπτεμβρίου 1919 ως αγροτικός οικισμός και λιμάνι στον ποταμό Παρανά από τον γερμανικής καταγωγής Αντόλφο Γιούλιους Σβελμ, πολιτογραφημένο Βρετανό υπήκοο, ο οποίος το ονόμασε ως αναφορά στο θρύλο του Ελ Ντοράντο. Η πόλη αποτέλεσε το κέντρο του αποικισμού της περιοχής από Ευρωπαίους μετανάστες (στον οποίο συμμετείχαν πληθυσμιακές ομάδες από τη Γερμανία, την Ελβετία, την Πολωνία, τη Δανία, την Αγγλία και άλλες χώρες).

Η οικονομία της περιοχής βασίζεται στη γεωργία, με την παραγωγή βολβών, πορτοκαλιών, γκρέιπφρουτ και γέρμπα μάτε. Ο τουρισμός κατέχει επίσης σημαντικό ρόλο, με κύριες δραστηριότητες την ιστιοπλοΐα, την αθλητική αλιεία και το αθλητικό κυνήγι (ταπίρ, ελάφια, αγριογούρουνα). Το Ελντοράντο διαθέτει αεροδρόμιο.

## Παραπομπές


Κατηγορία:Πόλεις της Αργεντινής
NGC 4091

Ο **[[Νέος Γενικός Κατάλογος|NGC]] 4091** είναι σπειροειδής γαλαξίας ο οποίος απέχει 360 εκατομμύρια έτη φωτός από το Ηλιακό Σύστημα και βρίσκεται στον αστερισμό Κόμη Βερενίκης. Ανακαλύφθηκε από τον αστρονόμο Χάινριχ ντ' Αρέ (Heinrich d'Arrest) στις 2 Μαΐου 1864.

Πρόκειται για γαλαξία LINER που ανήκει στην ομάδα γαλαξιών NGC 4065. 

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Γαλαξίες LINER
Κατηγορία:Κόμη Βερενίκης
4091
38308
07083
Κατηγορία:Ομάδα γαλαξιών NGC 4065
+04-29-019
Γκράιφσβαλντ

To **Γκράιφσβαλντ** (γερμανικά: *Greifswald*, κάτω γερμανικά: *Griepswoold*) ή επισήμως **Πανεπιστημιακή και Χανσεατική Πόλη Γκράιφσβαλντ** (γερμανικά: *Universitäts- und Hansestadt Greifswald*) είναι πόλη στη Μεκλεμβούργο-Δυτική Πομερανία, στη βορειοανατολική Γερμανία. Το 2021 είχε 59.332 κατοίκους. Είναι κτισμένη επί του ποταμού Ρυκ, κοντά στις εκβολές του.

To Γκράιφσβαλντ ιδρύθηκε το 1199 από μοναχούς και απέκτησε δικαιώματα πόλης το 1250. Το 1270 έγινε μέλος της Χανσεατικής Ένωσης. Το 1456 ιδρύθηκε στην πόλη του πανεπιστήμιο του Γκράιφσβαλντ, ένα από τα παλαιότερα στη Γερμανία. Το Γκράιφσβαλντ το 1631, κατά τη διάρκεια του τριακονταετή πολέμου, κατακτήθηκε από τη Σουηδία και έγινε τμήμα της Σουηδικής Πομερανίας, όπου παρέμεινε μέχρι το 1815, όταν έγινε τμήμα της Πρωσίας. Η πόλη σήμερα είναι γνωστή όχι μόνο λόγο του πανεπιστημίου της αλλά και ως σημείο τερματισμού του αγωγού φυσικού αερίου Νορντ Στριμ και για τον πειραματικό αντιδραστήρα πυρηνικής σύντηξης Wendelstein 7-X.

Τα κύρια αξιοθέατα της Γκράιφσβαλντ είναι οι τρεις γοτθικές προτεσταντικές εκκλησίες, οι Μαριενκίρχε, Νικολάικιρχε και Γιακομπικίρχε, και το δημαρχείο.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις του Μεκλεμβούργου-Δυτικής Πομερανίας
Κατηγορία:Μέλη της Χανσεατικής Ένωσης
Γιώργος Μουσκής

Ο **Γιώργος Μουσκής** ήταν Κύπριος ποδοσφαιριστής. Αγωνιζόταν στην θέση του τερματοφύλακα. Αγωνίστηκε στον ΑΠΟΕΛ από το 1934 έως το 1952, αποτελώντας έναν από τους βασικότερους συντελεστές των επιτυχιών της ομάδας. Με τον ΑΠΟΕΛ κατέκτησε 9 πρωταθλήματα και 4 κύπελλα. 

Εντάχθηκε στον ΑΠΟΕΛ το 1934 προερχόμενος από τον Ολυμπιακό Λευκωσίας. Αγωνίστηκε στον ΑΠΟΕΛ έως και το 1952, όπου τερμάτισε την καριέρα του ως ποδοσφαιριστής. Την περίοδο 1955-56 διετέλεσε προπονητής του ΑΠΟΕΛ, ο οποίος τερμάτισε στη δεύτερη θέση του πρωταθλήματος.

Το 1936 κλήθηκε από τον προπονητή της Εθνικής Ελλάδας, Γιόζεφ Κιούνσλερ, να αγωνιστεί με την ομάδα στους αγώνες του Βαλκανικού Κυπέλλου. Ωστόσο δεν χρησιμοποιήθηκε καθώς η Βουλγαρία υπέβαλλε ένσταση, καθώς ο Γιώργος Μουσκής ήταν κάτοχος αγγλικού διαβατηρίου.

Συμμετείχε στη Μεικτή Κύπρου (πρόδρομος της Εθνικής Κύπρου) η οποία συστάθηκε το 1936 και έδωσε δύο φιλικούς αγώνες. Ο πρώτος αγώνας ήταν με αντίπαλο την Εθνική Ελλάδας στις 10 Μαΐου 1936 στο στάδιο της Λεωφόρου Αλεξάνδρας και ο δεύτερος ήταν με αντίπαλο τον Παναθηναϊκό στις 12 Μαΐου 1936 στο ίδιο στάδιο. 

## Τίτλοι
* Πρωτάθλημα Κύπρου: (9): 1935-36,1936-37, 1937-38, 1938-39, 1939-40, 1946-47, 1947-48, 1948-49, 1951-52
* Κύπελλο Κύπρου (4): 1936-37, 1940-41, 1946-47, 1950-51

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές ΑΠΟΕΛ
Κατηγορία:Προπονητές ποδοσφαίρου ΑΠΟΕΛ
Πλαγιά Χρυσοστόμου Ικαρίας

Η **Πλαγιά** είναι οικισμός της Ικαρίας και της Περιφερειακής Ενότητας Ικαρίας.

## Γεωγραφικά - ιστορικά στοιχεία
Η Πλαγιά βρίσκεται προς τα ανατολικά παράλια του νησιού, στις νοτιοδυτικές πλαγιές του βουνού Αθέρας σε υψόμετρο 204 μέτρα. Απέχει περίπου 16 χλμ. ΝΔ. από τον Άγιο Κήρυκο. Πρόκειται για αγροτικό οικισμό με πολύ πράσινο και  πολλά βοσκοτόπια. Το χωριό έχει μια πλατεία με δυο καφενεία και ένα μπαρ. Κάθε χρόνο διοργανώνεται στις 8 Σεπτεμβρίου πανηγύρι, στην πλατεία της εκκλησίας Γεννήσεως της Θεοτόκου, προστάτιδας του χωριού. Στην Πλαγιά διεξάγεται ο μεγαλύτερος αγώνας δρόμου του νησιού, το Ikaria Run.

Ως ξεχωριστός οικισμός αναφέρεται επίσημα για πρώτη φορά το 1918 με το ΦΕΚ 204Α - 21/09/1918 να προσαρτάται στην τότε κοινότητα Μαγγανίτου. Το 1925 με το ΦΕΚ 54Α - 06/03/1925 αποσπάσθηκε από την κοινότητα Αγίου Κηρύκου και ορίστηκε έδρα της κοινότητας Χρυσοστόμου. Σύμφωνα με το Πρόγραμμα «Καλλικράτης» ανήκει στην κοινότητα Χρυσοστόμου που υπάγεται στη δημοτική ενότητα Αγίου Κηρύκου του Δήμου Ικαρίας ενώ σύμφωνα με την απογραφή του 2011 απογράφησαν 78 κάτοικοι.

### Απογραφές πληθυσμού

## Εξωτερικοί σύνδεσμοι

* Όρος Αθέρας και περιοχή Πλαγιάς Ικαρίας στον ιστότοπο ΦΙΛΟΤΗΣ

## Σημείωση

Σε κοντινή σχετικά απόσταση, προς τα νοτιοδυτικά, αλλά στη δημοτική ενότητα Ευδήλου υπάρχει ο συνώνυμος οικισμός Πλαγιά.

## Παραπομπές


Κατηγορία:Δήμος Ικαρίας
NGC 4092

Ο **[[Νέος Γενικός Κατάλογος|NGC]] 4092** είναι σπειροειδής γαλαξίας ο οποίος απέχει 310 εκατομμύρια έτη φωτός από το Ηλιακό Σύστημα και βρίσκεται στον αστερισμό Κόμη Βερενίκης. Ανακαλύφθηκε από τον αστρόνομο Χάινριχ ντ' Αρέ (Heinrich d'Arrest) στις 2 Μαΐου 1864. Ανήκει στην ομάδα γαλαξιών NGC 4065 και έχει ενεργό γαλαξιακό πυρήνα.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Ενεργοί γαλαξίες
Κατηγορία:Κόμη Βερενίκης
4092
38338
07087
Κατηγορία:Ομάδα γαλαξιών NGC 4065
+04-29-020
Χριστάκης Πιερίδης

Ο **Χριστάκης Πιερίδης** ήταν Κύπριος ποδοσφαιριστής. Αγωνιζόταν στην θέση του τερματοφύλακα. Ήταν ένας εκ των ιδρυτών της ΑΕΛ το 1930.  Ήταν μέλος της πρώτης ομάδας της ΑΕΛ. Αγωνίστηκε στην ομάδα από το 1930 έως το 1945. Με την ΑΕΛ κατέκτησε 1 πρωτάθλημα και 2 κύπελλα.

Συμμετείχε στη Μεικτή Κύπρου (πρόδρομος της Εθνικής Κύπρου) η οποία συστάθηκε το 1933 και έδωσε φιλικούς αγώνες στην Παλαιστίνη (με Χάποελ Ιερουσαλήμ, Μακάμπι Χασμονάιμ, Χάποελ Χάιφα, Χάποελ Τελ Αβίβ) και στον Λίβανο (με Ρενεσάνς και Πανεπιστήμιο Βηρυτού). 

## Τίτλοι
* Πρωτάθλημα Κύπρου: (1): 1940-41
* Κύπελλο Κύπρου (2): 1938-39, 1939-40

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές ΑΕΛ Λεμεσού
Ντέιβ Μπινγκ

Ο **Ντέιβιντ «Ντέιβ» Μπινγκ** (*David "Dave" Bing*, γεννήθηκε 24 Νοεμβρίου 1943) ήταν Αμερικανός επαγγελματίας καλαθοσφαιριστής στην Εθνική Καλαθοσφαιρική Ομοσπονδία (NBA). Ένας σούτινγκ γκαρντ με υψηλές ικανότητες σκοραρίσματος, αγωνίστηκε σε τρεις ομάδες του πρωταθλήματος και ξεπέρασε αρκετούς τραυματισμού στη δωδεκαετή καριέρα του. Το 1967 ήταν ρούκι της χρονιάς και την επόμενη πρώτος σκόρερ του πρωταθλήματος. Μετά την αποχώρησή του από την ενεργό δράση συνέχισε αθόρυβα την επιτυχία ως αυτοδημιούργητος βιομηχανικός μεγιστάνας, ενώ διετέλεσε και δήμαρχος του Ντιτρόιτ το διάστημα 2009–13. Συμπεριλήφθηκε στις επετειακές επιλογές των 50 και 75 χρόνων του πρωταθλήματος.

## Τίτλοι και διακρίσεις

* 7 × NBA All-Star (1968, 1969, 1971, 1973–1976)
* Πολυτιμότερος παίκτης All-Star Game (1976)
* 2 × Πρώτη ομάδα All-NBA (1968, 1971)
* 2 × Δεύτερη ομάδα All-NBA (1974)
* Πρώτος σκόρερ NBA (1968)
* Ρούκι της χρονιάς (1967)
* Ομάδα ρούκι της χρονιάς (1967)
* Consensus first-team All-American (1966)
* Επετειακή ομάδα NBA: 50 και 75 χρόνων

## Παραπομπές


## Εξωτερικοί σύνδεσμοι
* 
* Αναλυτικά στατιστικά καριέρας  
* David "Dave" Bing 

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
Κατηγορία:Καλαθοσφαιριστές All-Star Game (NBA) 
Κατηγορία:Καλαθοσφαιριστές Ντιτρόιτ Πίστονς 
Κατηγορία:Καλαθοσφαιριστές Ουάσινγκτον Ουίζαρντς 
Κατηγορία:Καλαθοσφαιριστές Μπόστον Σέλτικς 
Κατηγορία:Εισαχθέντες στο Naismith Memorial Basketball Hall of Fame 
Κατηγορία:Σούτινγκ γκαρντ
Κατηγορία:Αμερικανοί επιχειρηματίες
Κατηγορία:Αμερικανοί πολιτικοί
Νέιτ Θέρμοντ

Ο **Ναθανίελ Θέρμοντ** (*Nathaniel Thurmond*, 25 Ιουλίου 1941 – 16 Ιουλίου 2016) ήταν Αμερικανός επαγγελματίας καλαθοσφαιριστής στην Εθνική Καλαθοσφαιρική Ομοσπονδία (NBA), θεωρούμενος ως ένας από τους καλύτερους σέντερ της ιστορίας. Αγωνίστηκε σε τρεις ομάδες, δύο από τις οποίες απέσυραν τη φανέλα του. Έμεινε στην ιστορία ως ο πρώτος παίκτης που σημείωσε το πρώτο επίσημο *quadruple-double* στην ιστορία του ΝΒΑ, στο πρώτο του παιχνίδι με τους Σικάγο Μπουλς το 1974, συγκεντρώνοντας 22 πόντους, 14 ριμπάουντ, 13 ασίστ και 12 κοψίματα. Συμπεριλήφθηκε στις επετειακές επιλογές των 50 και 75 χρόνων του πρωταθλήματος.

## Τίτλοι και διακρίσεις

* 7 × NBA All-Star (1965–1968, 1970, 1973, 1974)
* Πολυτιμότερος παίκτης All-Star Game (1976)
* 2 × Καλύτερη αμυντική ομάδα All-NBA (1969, 1971)
* 3 × Δεύτερη αμυντική ομάδα (1972–1974)
* Ομάδα ρούκι της χρονιάς (1964)
* Επετειακή ομάδα NBA: 50 και 75 χρόνων

## Παραπομπές


## Εξωτερικοί σύνδεσμοι
* Αναλυτικά στατιστικά καριέρας 
* Nate Thurmond 

 
 

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
Κατηγορία:Καλαθοσφαιριστές Φιλαδέλφεια 76ers
Κατηγορία:Καλαθοσφαιριστές Σικάγο Μπουλς
Κατηγορία:Καλαθοσφαιριστές Κλίβελαντ Καβαλίερς
Κατηγορία:Καλαθοσφαιριστές All-Star Game (NBA) 
Κατηγορία:Σέντερ
Κατηγορία:Πάουερ φόργουορντ
Κατηγορία:Εισαχθέντες στο Naismith Memorial Basketball Hall of Fame
Βάσος Αϊβαλιώτης

Ο **Βάσος Αϊβαλιώτης** ήταν Κύπριος ποδοσφαιριστής. Αγωνιζόταν στην θέση του κεντρικού μέσου. Ήταν ένας εκ των ιδρυτών της ΑΕΛ το 1930.  Ήταν μέλος της πρώτης ομάδας της ΑΕΛ. Αγωνίστηκε στην ομάδα από το 1930 έως το 1945. Με την ΑΕΛ κατέκτησε 1 πρωτάθλημα και 2 κύπελλα. Επιπλέον, διετέλεσε και διαιτητής.

Εκτός από ποδοσφαιριστής ήταν και αθλητής στίβου. Στους Παγκύπριους Αγώνες Στίβου του 1934 κατέκτησε την πρώτη θέση στα 200 μέτρα.

Το 1962 αποτέλεσε έναν εκ των ιδρυτών του Ναυτικού Ομίλου Λεμεσού.

Ήταν πατέρα του βαλκανιονίκη Χάρης Αϊβαλιώτης.

## Τίτλοι
* Πρωτάθλημα Κύπρου: (1): 1940-41
* Κύπελλο Κύπρου (2): 1938-39, 1939-40

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ΑΕΛ Λεμεσού
Κατηγορία:Κύπριοι διαιτητές ποδοσφαίρου
Κατηγορία:Κύπριοι αθλητές του στίβου
NGC 4089

Ο **[[Νέος Γενικός Κατάλογος|NGC]] 4089** είναι ελλειπτικός γαλαξίας ο οποίος απέχει 340 εκατομμύρια έτη φωτός και βρίσκεται στον αστερισμό Κόμη Βερενίκης. Ανακαλύφθηκε από τον αστρονόμο Χάινριχ ντ' Αρέ (Heinrich d'Arrest) στις 4 Μαΐου 1864 και ανήκει στην ομάδα γαλαξιών NGC 4065. Επίσης έχει ενεργό γαλαξιακό πυρήνα.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Ενεργοί γαλαξίες
Κατηγορία:Κόμη Βερενίκης
4089
38298
Κατηγορία:Ομάδα γαλαξιών NGC 4065
+04-29-017
Φεστιβάλ του Βερμπιέ

Το **Φεστιβάλ του Βερμπιέ** είναι ετήσιο διεθνές φεστιβάλ μουσικής που λαμβάνει χώρα για δύο εβδομάδες στα τέλη του Ιουλίου και στις αρχές του Αυγούστου στο ορεινό θέρετρο Βερμπιέ στην Ελβετία.

Ιδρύθηκε το 1994 από τον Μάρτιν Ένγκστρομ και έκτοτε έχει προσελκύσει σολίστες παγκοσμίου φήμους όπως ο Πιότρ Αντερσέφσκι, ο Λάιφ Ουβ Αντσνές, ο Εμάνουελ Αξ, η Λέρα Άουερμπαχ, η Μάρτα Άργκεριτς, η Γιούτζα Γουάνγκ, ο Τζούλιαν Λόιντ Γουέμπερ, ο Λεωνίδας Καβάκος, ο Τόμας Κβάστχοφ, ο Γεβγκένι Κίσιν, η Μαγκνταλένα Κόζενα, ο Λανγκ Λανγκ, ο Μίσα Μάισκι, ο Σεργκέι Μπαμπαγιάν, η Κάτια Μπουνιατισβίλι, ο Λόρενς Πάουερ, ο Μιχαήλ Πλετνιόφ, ο Τζούλιαν Ράχλιν, η Άντρεα Ροστ, ο Μπριν Τέρφελ, ο Ντανιίλ Τρίφονοφ, ο Σενγκ Τζιν Τσο, η Ανούσκα Σανκάρ, ο Άντρας Σιφ και η Χίλαρι Χαν.

Το Φεστιβάλ, επίσης, προωθεί την εξέλιξη των νεαρών μουσικών και τους εκπαιδεύει στην ακαδημία και στις τρεις ορχήστρες που διαθέτει: την Ορχήστρα του Φεστιβάλ του Βερμπιέ, την Ορχήστρα Μουσικής Δωματίου του Φεστιβάλ του Βερμπιέ και την Ορχήστρα Νέων του Φεστιβάλ του Βερμπιέ, παλαιότερα γνωστή ως Ορχήστρα της Μουσικής Κατασκήνωσης του Φεστιβάλ του Βερμπιέ.

Οι δραστηριότητες του Φεστιβάλ, συμπεριλαμβανομένων των συναυλιών τζαζ μουσικής και των περιπάτων στην περιοχή του Βερμπιέ, είναι με ελεύθερη είσοδο προς το κοινό καθόλη τη διάρκεια του.

## Παραπομπές


## Εξωτερικοί σύνδεσμοι

* Επίσημη ιστοσελίδα
* Σελίδα στο medici.tv

Κατηγορία:Φεστιβάλ κλασικής μουσικής στην Ελβετία
Κόκος Χειμωνίδης

Ο **Κόκος Χειμωνίδης** ήταν Κύπριος ποδοσφαιριστής. Αγωνιζόταν στην θέση του επιθετικού. Θεωρείται ένας από τους κορυφαίους επιθετικούς στο κυπριακό ποδόσφαιρο τις δεκαετίες του '40 και του '50. Αγωνίστηκε στην ΕΠΑ Λάρνακας από το 1935 έως το 1961, όντας και αρχηγός της ομάδας τα περισσότερα χρόνια. Με την ΕΠΑ κατέκτησε 2 πρωτάθλημα και 4 κύπελλα. Επιπλέον, την περίοδο 1944-45 ήταν ο πρώτος σκόρερ του πρωταθλήματος με 18 γκολ.

Αρχικά ξεκίνησε ως τερματοφύλακας (1935-1941). Λόγω ενός προβλήματος στους αγκώνες, σταμάτησε να αγωνίζεται από τη θέση του τερματοφύλακα και συνέχισε ως επιθετικός, αποτελώντας από τους βασικότερους συντελεστές των επιτυχιών της ΕΠΑ την περίοδο 1945-1955.

Επιπλέον, αγωνίστηκε στη Μικτή Κύπρου (πρόδρομος της Εθνικής Κύπρου) που συστάθηκε το 1949 και έδωσε φιλικούς αγώνες με τη Μικτή Τελ Αβίβ και την Εθνική Ισραήλ.

## Τίτλοι
* Πρωτάθλημα Κύπρου (2): 1944-45, 1945-46
* Κύπελλο Κύπρου (4): 1945, 1946, 1950, 1953, 1955

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΕΠΑ Λάρνακας
Χαμπής Φιλίππου

Ο **Χαμπής Φιλίππου** ήταν Κύπριος ποδοσφαιριστής. Αγωνιζόταν στην θέση του αμυντικού. Θεωρείται ένας από τους κορυφαίους αμυντικούς στο κυπριακό ποδόσφαιρο τις δεκαετίες του '30, του '40 και του '50.

Ξεκίνησε την καριέρα του το 1932 στον Ολυμπιακό Λευκωσίας. Το 1934 μετεγγράφηκε στην Ένωσις Νέων Τραστ. Ήταν από τους βασικότερους συντελεστές των επιτυχιών της ομάδας την περίοδο 1934-1938, η οποία κατέκτησε ένα πρωτάθλημα και τρία κύπελλα. Το 1938 επέστρεψε στον Ολυμπιακό Λευκωσίας, όπου παρέμεινε έως το 1944.

Την περίοδο 1944-1948 αγωνίστηκε στην ΕΠΑ Λάρνακας, όντας από τους βασικότερους συντελεστές των επιτυχιών της ομάδας την περίοδο εκείνη, η οποία κατέκτησε δύο νταμπλ. Την περίοδο 1945-46 διετέλεσε αρχηγός της ομάδας.

Το 1948-1949 αγωνίστηκε στην νεοιδρυθείσα Ομόνοια Λευκωσίας, όντας στην πρώτη ενδεκάδα του πρώτου επίσημου αγώνα της ιστορίας της. 

Την περίοδο 1949-1952 αγωνίστηκε ξανά στον Ολυμπιακό Λευκωσίας. Την περίοδο 1950-51 διετέλεσε προπονητής της ομάδας. Επέστρεψε στην ΕΠΑ την περίοδο 1952-1953, κατακτώντας ακόμη ένα κύπελλο.

Ακολούθως, αγωνίστηκε στην Ομόνοια της περίοδο 1953-1954. Ο τελευταίος αγώνας του με την Ομόνοια ήταν στις 13 Ιουνίου 1954. Συνέχισε ως παίκτης-προπονητής του Ορφέα Λευκωσίας την περίοδο 1954-1956.

Κόρη του ήταν η ηθοποιός Άλκηστις Παυλίδου.

## Τίτλοι
;Με Ένωσις Νέων Τραστ
* Πρωτάθλημα Κύπρου (1): 1934-35
* Κύπελλο Κύπρου (3): 1934-35, 1935-36, 1937-38

;Με ΕΠΑ Λάρνακας
* Πρωτάθλημα Κύπρου (2): 1944-45, 1945-46
* Κύπελλο Κύπρου (3): 1944-45, 1945-46, 1952-53

## Παραπομπές


## Βιβλιογραφία
* 

Κατηγορία:Κύπριοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ένωσις Νέων Τραστ
Κατηγορία:Ποδοσφαιριστές Ολυμπιακού Λευκωσίας
Κατηγορία:Ποδοσφαιριστές ΕΠΑ Λάρνακας
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Ορφέα Λευκωσίας
Κατηγορία:Προπονητές ποδοσφαίρου Ολυμπιακού Λευκωσίας
Κατηγορία:Προπονητές ποδοσφαίρου Ορφέα Λευκωσίας
Κατηγορία:Κύπριοι προπονητές ποδοσφαίρου
Κατσκάρ Νταγ

Το **Κατσκάρ Νταγ** (τουρκικά: *Kaçkar Dağı*), με υψόμετρο 3.937 μέτρα, αποτελεί το υψηλότερο σημείο των Ποντιακών Άλπεων. Βρίσκεται ανατολικά της Τραπεζούντας, και φημολογείται ότι στις πλαγιές του έδρασε ο θρυλικός "Κοτζαναστάσης", Πόντιος οπλαρχηγός. Το όνομα του βουνού προέρχεται από τα Χατσκάρ (τους αρμενικούς σταυρόλιθους).

## Παραπομπές


κατηγορία:Βουνά της Τουρκίας
Πλαγιά Δάφνης Ικαρίας

Η **Πλαγιά** Δάφνης είναι πολύ μικρός οικισμός στην Ικαρία και την Περιφερειακή Ενότητα Ικαρίας, ο οποίος βρίσκεται στα ανατολικά  παράλια του νησιού σε υψόμετρο 162 μέτρα και απέχει περίπου 21 χλμ. Α.-ΝΑ. από τον Άγιο Κήρυκο. Σύμφωνα με το Πρόγραμμα «Καλλικράτης» ανήκει στην κοινότητα Δάφνης που υπάγεται στη δημοτική ενότητα Ευδήλου του Δήμου Ικαρίας ενώ σύμφωνα με την απογραφή του 2011 απογράφησαν 18 κάτοικοι.

## Απογραφές πληθυσμού

## Σημείωση
Στα βορειοανατολικά και προς τους Βαρδαράδες υπάρχει ο συνώνυμος οικισμός Πλαγιά.

## Παραπομπές


Κατηγορία:Δήμος Ικαρίας
Πλουμάρι Ικαρίας

Το **Πλουμάρι** είναι οικισμός της Ικαρίας και της Περιφερειακής Ενότητας Ικαρίας, ο οποίος  βρίσκεται στα βορειοανατολικά παράλια του νησιού, στις βόρειες πλαγιές του βουνού Αθέρας σε υψόμεμετρο 340 μέτρα. Απέχει περίπου 17 χλμ. ΒΔ. από τον Άγιο Κήρυκο και 19 χλμ. Α. από τον Εύδηλο. Ως ξεχωριστός οικισμός αναφέρεται επίσημα για πρώτη φορά το 1918 με το ΦΕΚ 204Α - 21/09/1918 να προσαρτάται στην τότε κοινότητα Περδικίου. Σύμφωνα με το Πρόγραμμα «Καλλικράτης» ανήκει στην κοινότητα Χρυσοστόμου που υπάγεται στη δημοτική ενότητα Αγίου Κηρύκου του Δήμου Ικαρίας ενώ σύμφωνα με την απογραφή του 2011 απογράφησαν 34 κάτοικοι.

## Απογραφές πληθυσμού

## Παραπομπές


Κατηγορία:Δήμος Ικαρίας
Εθνικό Πάρκο Νίκκο

Το **Εθνικό Πάρκο Νίκκο** (日光国立公園, Nikkō Kokuritsu Kōen) είναι εθνικό πάρκο στην περιοχή Καντό, στο νησί Χονσού στην Ιαπωνία. Το πάρκο εκτείνεται σε τρεις περιφέρειες: Τοτσίγκι, Γκούνμα και Φουκουσίμα, και δημιουργήθηκε το 1934.

## Ιστορία
Η ίδρυση του Εθνικού Πάρκου Νίκκο χρονολογείται στις αρχές του 20ου αιώνα. Έχει έκταση 1149,08 τετραγωνικά χιλιόμετρα. Η Δίαιτα της Ιαπωνίας όρισε το Νίκκο ως αυτοκρατορικό πάρκο (帝国公園, *teikoku kōen*) το 1911. Ο Νόμος για τα Εθνικά Πάρκα ψηφίστηκε το 1931 και το Εθνικό Πάρκο Νίκκο ιδρύθηκε το 1934. Το πάρκο επεκτάθηκε σε όλη τη διάρκεια του 20ου αιώνα. Το Εθνικό Πάρκο Όζε ήταν κάποτε μέρος του Εθνικού Πάρκου Νίκκο, αλλά έγινε ξεχωριστό εθνικό πάρκο το 2007.

## Περιγραφή
Το πάρκο θεωρείται ως ένα από τα ομορφότερα της Ιαπωνίας, και είναι ένας δημοφιλής τουριστικός προορισμός. Πέρα από το εντυπωσιακό του τοπίο, το πάρκο φημίζεται για τους ιστορικούς βουδιστικούς ναούς και τα ιερά του Σιντοϊσμού, με πιο αξιοσημείωτα τα Νίκκο Τόσο-γκου και Ρίννο-τζι. Έχουν χαρακτηριστεί ως Μνημεία Παγκόσμιας Κληρονομιάς της UNESCO, ως «Τα ιερά και οι ναοί του Νίκκο».

Είναι ελεύθερη η είσοδος στο πάρκο και χωρίζεται σε τρεις ζώνες, όπως Νίκκο, Κινουγκάβα/Κουριγιάμα, Νάσου Κάσι/Σιομπάρα.

## Αξιοσημείωτα μέρη

* Νίκκο Τόσο-γκου, ένα σιντοϊστικό ιερό, Νίκκο, Νομός Τοτσίγκι.
* Λίμνη Τσουζέντζι, 11,62 τετραγωνικά χιλιόμετρα, μια γραφική λίμνη, Νίκκο.
* Καταρράκτες Κεγκόν, 97 μέτρα ύψος, ένας από τους τρεις ψηλότερους καταρράκτες της Ιαπωνίας.
* Όρος Ναντάι, 2.486 μέτρα ύψος, υψώνεται δραματικά πάνω από τη λίμνη Τσουζέντζι.
* Όρος Νίκκο-Σιράνε, 2.578 μέτρα ύψος, ένα ασπιδοειδές ηφαίστειο.
* Ρίννο-τζι, βουδιστικός ναός, Νίκκο.
* Καταρράκτες Ριούζου, 60 μέτρα ύψος, ένας γραφικός διπλός καταρράκτης.
* Φαράγγι Σιομπάρα, που διαθέτει πολλά ορειβατικά μονοπάτια.
* Ποταμός Κινουγκάβα, όπου κανείς μπορεί να κάνει ράφτινγκ και να θαυμάσει το τοπίο.
* Σέσο-σέκι, μια "φονική πέτρα" που έσπασε το 2022.

## Χλωρίδα
Το Εθνικό Πάρκο Νίκκο είναι γνωστό για τα πολλά είδη φυτών και δέντρων, συμπεριλαμβανομένου *του mizu-bashō*, του λευκού λάχανου σκουνκ (*Lysichiton camtschatcensis*) του βάλτου Οζεγκαχάρα, των σφενδάμων, των ελάτων και των θαυμάσιων συστάδων σούγκι (*Cryptomeria japonica*), των ιαπωνικών κέδρων, που περιστοιχίζουν τους δρόμους γύρω από το Νίκκο.

## Πανίδα
Στο Εθνικό Πάρκο Νίκκο ζουν πολλά είδη ζώων, όπως η Ιαπωνική αντιλόπη, το Ιαπωνικό ελάφι, η μαύρη ασιατική αρκούδα, Ιαπωνικοί μακάκοι, κ.α.

## Αναψυχή
Το Εθνικό Πάρκο Νίκκο είναι ένας δημοφιλής προορισμός για πεζοπορία, σκι, κάμπινγκ, γκολφ και τα πολυάριθμα ιστορικά θέρετρα ιαματικών πηγών όνσεν.

## Παραπομπές


## Εξωτερικοί σύνδεσμοι

* Υπουργείο Περιβάλλοντος της Ιαπωνίας: Εθνικό Πάρκο Nikko
* Εθνικό Πάρκο Νίκκο (στα Αγγλικά)

Νικκο
Καλαμονάρι Ικαρίας

Το **Καλαμονάρι** είναι μικρός συνοικισμός του Μαγγανίτη στην Ικαρία και την Περιφερειακή Ενότητα Ικαρίας. Βρίσκεται προς τα νοτιοανατολικά  παράλια του νησιού, στις βορειοανατολικές πλαγιές του όρους Μέλισσα σε υψόμετρο 254 μέτρα ενώ απέχει περίπου 28 χλμ. Ν.-ΝΔ. από τον Άγιο Κήρυκο και λιγότερο από 1 χλμ. ΒΔ. από τον Μαγγανίτη με τον οποίο αποτελούν την ομώνυμη κοινότητα που υπάγεται στη δημοτική ενότητα Ευδήλου του Δήμου Ικαρίας ενώ σύμφωνα με την απογραφή του 2011 απογράφησαν 15 κάτοικοι.

## Απογραφές πληθυσμού

## Παραπομπές


Κατηγορία:Δήμος Ικαρίας
Καλαμουρίδα Ικαρίας

Η **Καλαμουρίδα** είναι τοποθεσία αλλά και μικρός συνοικισμός στην Ικαρία και την Περιφερειακή Ενότητα Ικαρίας ο οποίος βρίσκεται προς τα βόρεια  παράλια του νησιού, σε υψόμετρο 53 μέτρα. Είναι ανάμεσα στο Γιαλισκάρι (Δ.) και το Αυλάκι (Α.) ενώ απέχει περίπου 38 χλμ. Δ.-ΒΔ. από τον Άγιο Κήρυκο και 7 χλμ. Δ. από τον Εύδηλο. Ως οικισμός αναφέρεται για πρώτη φορά το 2001 να απογράφεται στο τότε Τοπικό Διαμέρισμα Φραντάτου του τότε δήμου Ευδήλου. Σύμφωνα με το Πρόγραμμα «Καλλικράτης» ανήκει στην κοινότητα Φραντάτου που υπάγεται στη δημοτική ενότητα Ευδήλου του Δήμου Ικαρίας ενώ σύμφωνα με την απογραφή του 2011 απογράφησαν 10 κάτοικοι και το 2001 ήταν 6.

## Παραπομπές


Κατηγορία:Δήμος Ικαρίας
NGC 669

Ο **[[Νέος Γενικός Κατάλογος|NGC]] 669** είναι σπειροειδής γαλαξίας με ενεργό γαλαξιακό πυρήνα ο οποίος απέχει 200 εκατομμύρια έτη φωτός και βρίσκεται στον αστερισμό Τρίγωνον. Ανακαλύφθηκε από τον αστρονόμο Εντουάρ Στεφάν (Édouard Stephan) στις 28 Νοεμβρίου 1883 και ανήκει στο σμήνος γαλαξιών Abell 262.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Ενεργοί γαλαξίες
Κατηγορία:Τρίγωνον (αστερισμός)
0669
06560
01248
+06-05-004
Κώστας Μελετίου

Ο **Κώστας Μελετίου** ήταν Κύπριος ποδοσφαιριστής. Αγωνιζόταν στην θέση του αριστερού επιθετικού. 

Ξεκίνησε την καριέρα του το 1938 στον ΑΠΟΕΛ. Στη συνέχεια εγκαταστάθηκε στη Λάρνακα και συνέχισε την καριέρα του στην ΕΠΑ Λάρνακας, με την οποία κατέκτησε δύο νταμπλ. Το 1946 εγκαταστάθηκε στην Αμμόχωστο, συνεχίζοντας την καριέρα του στην Ανόρθωση, έως το 1951, όντας ένας από τους βασικούς συντελεστές στην κατάκτηση των πρώτων τίτλων της ομάδας (1949 κύπελλο, 1950 πρωτάθλημα).

## Τίτλοι
;Με ΕΠΑ Λάρνακας
* Πρωτάθλημα Κύπρου (2): 1944-45, 1945-46
* Κύπελλο Κύπρου (2): 1944-45, 1945-46

;Με Ανόρθωση Αμμοχώστου
* Πρωτάθλημα Κύπρου (1): 1949-50
* Κύπελλο Κύπρου (1): 1948-49

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές ΕΠΑ Λάρνακας
Κατηγορία:Ποδοσφαιριστές Ανόρθωσης